Diari Oficial de la Generalitat Valenciana


Sumari del DOGV 7893, del 10-10-2016 (2016/7570)

Notificació de la sentència dictada en el procediment de divorci contenciós número 28/2015.
-------------------------------------------------------------------------------------------

### Dades del document

Número de DOGV
:   7893

Data del DOGV
:   10-10-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7570


Organisme emissor
:   Jutjat de Violencia Sobre la Dona Número 1 de Castelló de la Plana

Tipus de document
:   Edicte

Notificació de la sentència dictada en el procediment de divorci contenciós número 28/2015. [2016/7570]  
Procediment: divorci contenciós 000028/2015-I.  
De: Gabriela Gheorghe.  
Procuradora: Paz García Peris.  
Contra: Robert Mihai Gheorge.  
Procurador/a: -  
Domingo Barón Escámez, lletrat de l'Administració de Justícia i del Jutjat de Violència sobre la Dona número 1 de Castelló de la Plana, faig saber que en el procediment a què es fa referència s'ha dictat sentència en data 30 d'octubre de 2015, en el procediment a què es fa referència al marge, que té la dispositiva que, literalment, és com segueix:  
  
«Dispositiva  
Estime substancialment la demanda interposada per Gabriela Gheorghe (Gabriela Ene, nom de soltera), representada per la procuradora dels tribunals Paz García Peris, contra Robert Mihai Gheorghe, en situació de rebel·lia processal, decrete la dissolució legal per causa de divorci del matrimoni format per Gabriela Gheorghe (Gabriela Ene, nom de soltera) i Robert Mihai Gheorghe, amb l'adopció de les mesures següents:  
1. Atorgue a Gabriela Gheorghe (Gabriela Ene, nom de soltera) l'exercici exclusiu de la pàtria potestat sobre el fill menor, fins que el pare no acredite tindre un domicili real, conegut i estable que permeta la decisió conjunta dels aspectes relatius al menor.  
2. Deixe sense efecte el règim de visites paternofilials, sense perjudici que es puga ulteriorment instaurar a instàncies del pare en el procés de modificació de mesures, d'alterar-se substancialment les circumstàncies i ser-ne beneficiós per al fill menor.  
3. Impose a càrrec de Robert Mihai Gheorghe l'obligació d'abonar en concepte d'aliments al fill comú la quantitat de 150 euros al mes. Aquest ingrés s'haurà d'efectuar en el compte corrent que a aquest efecte designe Gabriela Gheorghe (Gabriela Ene, nom de soltera) i dins dels cinc primers dies de cada mes. La pensió s'actualitzarà anualment de conformitat amb l'índex de preus al consum o índex que el substituïsca.  
4. Les despeses extraordinàries del menor les sufragaran els progenitors a mitges.  
Tot això sense fer imposició expressa de les costes processals.  
Una vegada siga ferma aquesta resolució, comuniqueu-la al registre civil on conste inscrit el matrimoni, a fi que s'efectue la inscripció oportuna al marge.  
Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació dins del termini dels 20 dies següents a la notificació davant d'aquest jutjat i per a davant l'Audiència Provincial de Castelló.  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest jutjat, sense que es puga admetre a tràmit el recurs si el dipòsit no està constituït, tret que el recurrent siga beneficiari de justícia gratuïta, el ministeri fiscal, l'Estat, la comunitat autònoma, l'entitat local o l'organisme autònom dependent d'algun dels anteriors.  
Aquesta és la meua sentència, de la qual cal deixar un testimoniatge en les actuacions que, jutjant definitivament en primera instància, pronuncie, mane i firme.»  
  
I com a conseqüència del parador ignorat de Robert Mihai Gheorghe, estenc aquesta cèdula perquè valga de notificació.  
  
Castelló de la Plana, 29 de setembre de 2016.- El lletrat de l'Administració de Justícia: Domingo Barón Escámez.